Ego Odo dux Burgundie notum facio presentibus et futuris quod cum Hugo dux Burgundie pater meus, pro remedio anime sue, Ecclesie Sancti Stephani Diuionis dedisset X libras Diuionensis monete annuatim reddendas, et michi super hoc satis benigne a transmarinis partibus scripsisset, utilitati anime sue in perpetuum prouidere cupiens, prefatas X libras et C solidos pro damnis que predicte Ecclesie intuli, in pedagio Diuionis reddendos in nundinis Lengnez (?) dedi et concessi annuatim. Huius rei testes sunt Nicholaus clericus meus, Petrus abbas Sancti Benigni, magister Hugo capellanus meus et decanus capelle mee, dominus Poncius de Granceio, dominus Oichedex miles. Actum est hoc anno ab incarnatione Domini M° C° XC° V°.